عومەر کوردی گۆرانی

عومەر کوڕی عەبدولموحسین بن محەممەد کوردی گۆرانی (؟ - کانوونی دووەمی ١٩٣٣) شەرعزان و دادوەرێکی شافعی و شاعیری حیجازی بوو. لە ساڵێکی نادیار لە کۆتایی سەدەی سێزدەی کۆچی دا (١٨٦٥–١٨٨٢ز) لە شاری مەدینە لە دایکبووە و لەوێ لەلایەن باوکی کە موفتی بوو پەروەردە بووە، پاشان لای چەند زانایەک خوێندوویەتی، لەوانە ئەلفا ھاشم ئەلغوتی، حەبیب ئەلڕەحمان ئەلکازمی، جەعفەر ئەلبەرزنجی، حوسێن ئەحمەد ئەلفەیز ئابادی، فالح ئەلزاھیری، بن زاھیر وەتاری. لە تەمەنی بیست ساڵیدا لە مزگەوتی پێغەمبەر دەستی بە وانەوتنەوە کردووە، لە سەردەمی ھاشمیەکاندا وەک دادوەر لە مەدینە دامەزرا، ئەمەش دوای ناکۆکی لە نێوان خۆی و زانای حەنەفی ئەحمەد کاماخی ھاوڕێیدا ھەبوو، و لە مزگەوتی پێغەمبەردا وەک ئیمام و وتارخوێن دەستنیشانکرا. لە ساڵی ١٩٢٦ داوای لە شا عەبدولعەزیز ئالسعوود کرد کە ڕێگەی پێبدات حیجاز بەجێبھێڵێت و ئەویش ڕێگەی پێدا؛ بۆیە چووە عێراق و لەوێ نیشتەجێ بوو و ھەر لەوێ کۆچی دوایی کرد

 سەرچاوەکان